CELEX: 62005TA0396
Language: sk
Date: 2009-06-10 00:00:00
Title: Spojené veci T-396/05 a 397/05: Rozsudok Súdu prvého stupňa z  10. júna 2009 — ArchiMEDES/Komisia ( Arbitrážna doložka — Zmluva, ktorá sa týka projektu obnovy súboru mestských nehnuteľností — Vrátenie časti súm zaplatených zálohovo — Návrh na uloženie povinnosti Komisii, aby zaplatila zostatok — Protinávrh Komisie — Žaloba o neplatnosť — Rozhodnutie o vymáhaní — Oznámenie o dlhu — Akty zmluvnej povahy — Neprípustnosť — Vzájomné započítanie pohľadávok )

1.8.2009   
            
            
               SK
            
            
               Úradný vestník Európskej únie
            
            
               C 180/43
            
         Rozsudok Súdu prvého stupňa z 10. júna 2009 — ArchiMEDES/Komisia
   (Spojené veci T-396/05 a 397/05) (1)
   
   („Arbitrážna doložka - Zmluva, ktorá sa týka projektu obnovy súboru mestských nehnuteľností - Vrátenie časti súm zaplatených zálohovo - Návrh na uloženie povinnosti Komisii, aby zaplatila zostatok - Protinávrh Komisie - Žaloba o neplatnosť - Rozhodnutie o vymáhaní - Oznámenie o dlhu - Akty zmluvnej povahy - Neprípustnosť - Vzájomné započítanie pohľadávok“)
   2009/C 180/79
   Jazyk konania: francúzština
   
      Účastníci konania
   
   
      Žalobkyňa: Architecture, microclimat, énergies douces — Europe et Sud SARL (ArchiMEDES) (Ganges, Francúzsko) (v zastúpení: P.-P. Van Gehuchten, J. Sambon a P. Reyniers, advokáti)
   
      Žalovaná: Komisia Európskych spoločenstiev (v zastúpení: pôvodne K. Kańska a E. Manhaeve, neskôr E. Manhaeve, splnomocnení zástupcovia)
   
      Predmet veci
   
   
               —
            
            
               vo veci T-396/05 návrh na zrušenie na základe 230 ES jednak rozhodnutia Komisie o vymáhaní preddavkov vyplatených v rámci zmluvy, ktorú uzatvorila so žalobkyňou, a jednak rozhodnutia Komisie, ktorým je voči žalobkyni namietané započítanie vzájomných pohľadávok,
            
         
               —
            
            
               vo veci T-397/05 návrh na určenie zmluvnej zodpovednosti založený na článku 238 ES, ktorý smeruje k zaviazaniu Komisii na zaplatenie zostatku subvencie, ktorú stanovuje tá istá zmluva
            
         
      Výrok rozsudku
   
   
               1.
            
            
               Vo veci T-396/05 sa žaloba zamieta ako neprípustná v časti, v ktorej smeruje proti oznámeniu o dlhu č. 3240705638 a proti rozhodnutiu o vymáhaní, ktoré je obsiahnuté v liste Komisii Európskych spoločenstiev z 30. augusta 2005.
            
         
               2.
            
            
               Vo veci T-396/05 nie je potrebné rozhodnúť o návrhu na zrušenie rozhodnutia Komisie, ktorý je obsiahnutý v jej liste z 5. októbra 2005, v spore medzi Architecture, microclimat, énergies douces — Europe a Sud SARL (ArchiMEDES) o započítaní ich vzájomných pohľadávok.
            
         
               3.
            
            
               Vo veci T-397/05 sa žaloba zamieta.
            
         
               4.
            
            
               Vo veci T-397/05 je ArchiMEDES povinná zaplatiť Komisii 148 256,86 eur spolu s úrokmi z omeškania v zákonnej výške, ktorú stanovuje francúzske právo, až do úplného zaplatenia dlhu, pričom táto úroková miera nesmie presiahnuť 5,5 % ročne.
            
         
               5.
            
            
               Vo veci T-396/05 ArchiMEDES okrem toho, že znáša svoje vlastné trovy konania, je povinná nahradiť polovicu trov konania, ktoré vznikli Komisii, vrátane trov konania, ktoré súvisia s konaním o nariadení predbežného opatrenia vo veci T-396/05 R.
            
         
               6.
            
            
               Vo veci T-397/05 je ArchiMEDES povinná nadradiť trovy konania vrátane trov konania, ktoré súvisia s konaním o nariadení predbežného opatrenia vo veci T-397/05 R.
            
         
      (1)  Ú. v. EÚ C 74, 25.3.2006.